**LĒMUMS**

Liepājā

|  |  |
| --- | --- |
| 2023. gada 23. martā |  Nr.65/3(prot. Nr.3, 5.§) |

Par līguma slēgšanu ar SIA “Renewable energy solutions” un Liepājas speciālās ekonomiskās zonas pārvaldi

Lai veicinātu un nodrošinātu ilgtspējīgu un inovatīvu atjaunojamo energoresursu apgādes risinājumu, tostarp ūdeņraža risinājumu ieviešanu un energokopienu izveidi Liepājas valstspilsētas un Liepājas speciālās ekonomiskās zonas teritorijā, pamatojoties uz Pašvaldību likuma 10. panta pirmās daļas pirmo teikumu un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Noslēgt līgumu (pielikumā) ar SIA “Renewable energy solutions” un Liepājas speciālās ekonomiskās zonas pārvaldi par atjaunojamo energoresursu apgādes sistēmu priekšizpētes izstrādi energokopienu izveidei Liepājas valstspilsētas teritorijā un Liepājas speciālās ekonomiskās zonas teritorijā.

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt 1. punktā minēto līgumu, kā arī līguma darbības laikā parakstīt nepieciešamos grozījumus, ja tie neskar līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Juridiskajai daļai, Attīstības pārvaldei, Sabiedrisko attiecību un mārketinga daļai, SIA “Renewable energy solutions”, Liepājas speciālās ekonomiskās zonas pārvaldei |